cyanic-selkie/wikianc huggingface dataset:
Formula 1 -kausi 1968
Jo Schlesser kuoli Ranskan osakilpailussa.
Vartiomoottorivene 10
Vartiomoottorivene 10 (lyhyemmin VMV 10) oli vuonna 1935 valmistunut Suomen merivartioston vartiomoottorivene.
Valmistus
Eduskunta osoitti 9. tammikuuta 1934 hallituksen käyttöön vartiomoottoriveneiden hankintaan 20 miljoonaa markkaa alkoholin salakuljetuksen torjuntaan Suomenlahdella. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8–17) ja niihin Ares-kaasuöljymoottorit. Kummankin pääkoneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Aluksen pituus oli 25,6 ja leveys 4,3 metriä. Se oli puurunkoinen ja sen aseistuksena oli 20 millimetrin pikatykki. Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.
Palvelus
Alus oli sotien aikana vuosina 1939–1940 varmistuslaivueessa, vuonna 1941 moottoritorpedovenelaivueessa ja vuosina 1942–1944 2. vartiomoottorivenelaivueessa. Vene tuhoutui saksalaisten tykkituleen operaatio Tanne Ostissa Suurkylän satamassa Suursaaressa.
Baffininlahti
thumb|270px|Baffininlahden sijainti kartalla thumb|270px| Eräs näkemys Baffininlahden sijainnista. Huom. IHO:n määrittelemä Baffininlahti alkaa huomattavasti pohjoisempaa, kartan ylärajalta ja katkeaa etelässä 70°N leveyspiiriin, joka on kuvassa esitetyn merialueen etelärajaa pohjoisempana.
Baffininlahti on määritelmästä riippuen joko Pohjois-Atlantin osa tai Pohjoisen jäämeren sivumeri Grönlannin ja Kanadan arktisten saarten (Baffininsaari) välissä.
Baffininlahti on pituudeltaan noin 1 450 kilometriä. Merialueen pinta-ala on 689 000 neliökilometriä. Merialueen keskellä on 2 100-metrinen syvänne (Baffin Hollow).
Historia
Vuonna 1585 englantilainen löytöretkeilijä John Davis purjehti ensimmäisenä ihmisenä Baffininlahdelle. William Baffin (1584–1622) ja kävi seudulla 1614 Luoteisväylää etsiessään. Kaikkiaan hän teki viisi matkaa Pohjoiselle jäämerelle ja saavutti Baffininlahden vuonna 1616. Näiden matkojen aikana todistettiin, ettei Hudsoninlahti kuulu Luoteisväylän reittiin.
Merialueen rajat
Kansainvälinen hydrografinen järjestö (IHO) määrittelee Baffininlahden rajat seuraavasti (1953):
Baffininlahtea ympäröiviä merialueita ovat IHO:n alueluokittelun mukaan Davisinsalmi etelässä, Luoteisväylät lännessä ja Lincolninmeri pohjoisessa.
Jamppa
pienoiskuva|Jampan sijainti Järvenpäässä
Jamppa on lähiö ja kaupunginosa Järvenpäässä. Jamppa sijaitsee kahdesta kolmeen kilometriä kaupungin keskustasta luoteeseen. Alue rakennettiin lähinnä vuokratalovaltaiseksi. Vuoden 2014 lopussa kaupunginosassa oli 3 393 asukasta.
Lähiön historia
pienoiskuva|Haltianpolku 14, [[Mestariasunnot|Mestariasuntojen vuokrakerrostalo Jampassa.]]
Wärtsilän tehtaan muutettua Helsingistä Järvenpäähän vuonna 1970 alkoi lähistölle nousta kerrostaloasutusta. Ensimmäiset kerrostalot valmistuivat vuonna 1972 Naavatielle. Alue oli vielä tuolloin Saunakalliota, mutta radan itäpuoli nimettiin myöhemmin Jampaksi.
Järvenpään kaupungin projektitoiminta Jampan lähiössä
ARA:n tuella Järvenpään kaupunki käynnisti Jampassa perusparannusohjelman vuonna 1993. Saadessaan tukea talojen peruskorjaukseen kaupunki sitoutui samalla alueen kokonaisvaltaiseen kehittämiseen yhteistyössä asukkaiden kanssa. Näin alkoi Jamppa-projekti. Projektin puitteissa kaupunki käynnisti Aamuklubi-toiminnan, joka oli aluksi tarkoitettu vain päihdeongelmaisille.
Yön valoisa puoli
Yön valoisa puoli on tammikuussa 2006 ilmestynyt Yön kokoelma-albumi, joka sisältää aikaisemmin vain singleillä julkaistuja kappaleita sekä muita harvinaisuuksia. Se on jatkoa vuonna 1998 ilmestyneelle Yön pimeä puoli -kokoelmalle. Kokonaan ennenjulkaisemattomia kappaleita albumilla ovat Varieteen sessioissa äänitetty Prinsessa Ruususen uni vuodelta 1983, vuoden 2000 Valo-albumin sessioiden Peili sekä kappaleen Etkö unta saa? vaihtoehtoinen versio, jossa Päivi Lepistön sijaan laulaa Taina Kokkonen.
Levy nousi suoraan Suomen virallisen listan ykköseksi helmikuussa 2006 ja Listaviikkoja sille kertyi yhteensä yhdeksän. Albumia myytiin yli 16 000 kappaletta eli kultalevyyn oikeuttava määrä.
Jamppa
Järvenpään kaupungin projektitoiminta Jampan lähiössä
Vuosina 1998–2001 toimineen Osallisuusprojektin seurauksista voidaan mainita, että Jampan alueella äänestysaktiivisuus nousi lähes seitsemän prosenttiyksikköä edellisistä kunnallisvaaleista, kun se koko kaupungissa laski. Kolme jamppalaista valittiin valtuustoon. Paikallislehden otsikko vaalien jälkeisenä päivänä olikin osuvasti: "Koko Järvenpää tarvitsee demokratiatansseja".
Saunakallion Kiinteistöhoito Oy:n kustantamaa Jamppalainen -lehden julkaisemista voitiin lisätä projektin tuella. Vuosina 2000–2001 se ilmestyi jopa neljä kertaa vuodessa. Se kehitettiin asukkaiden, luottamushenkilöiden ja viranhaltijoiden vuorovaikutuskanavaksi. Saunakallion Kiinteistönhoidon liiketoimintojen myymisen johdosta Jamppalainen jäi ilman kustantajaa. Viimeinen numero ilmestyi toukokuussa 2002. Tämän jälkeen Mestariasunnot on toimittanut kaikkiin järvenpääläisiin talouksiin jaettavaa Mestariasukas-lehteä kaksi kertaa vuodessa.
Jampan Asukasyhdistys lähiön toimijana
Asukasyhdistys jatkoi projektitoimintaa erilaisten yhteistyötahojen kanssa 31.12.2007 asti. Iltapäiväkerho Louhentupa aloitti toimintansa helmikuussa 1999. Kerho siirtyi syksyllä 1999 osaksi Setlementti Louhelan hallinnoimaa iltapäiväkerhoprojektia kevääseen 2005 asti. Syksyllä 2005 kerho siirtyi osaksi kaupungin iltapäiväkerhoprojektia.
Työllistämisprojekti alkoi 1.6.2000 ja loppui 31.12.2003. Projektin aikana työllistettiin 32 eri pitkäaikaistyötöntä eri toimipisteisiin Jampassa.
Vanhustyön projekti Jampan Jennit ja Jussit käynnistyi 1.6.2004. Vuoden 2005 alusta se laajeni koskemaan koko Järvenpäätä. Projekti työllisti 28 pitkäaikaistyötöntä. Se päättyi 31.12.2007. Asiakkaille tarjottiin mahdollisuutta siirtyä toisen kolmannen sektorin toimijan, Setlementti Louhelan palvelujen piiriin. Suurin osa tekikin näin.
Jamppa vuoden 2005 uusmaalainen kylä
Jampan asukasyhdistys jatkaa edelleen toimintaansa ja aluetuvan toiminnasta vastaa Setlementti Louhela.
Maantiede
Jampassa on myös omakoti- ja rivitalovaltaisia osia, kuten Levonkytö, Ala-Wärtsilä ja Koivusaari.
Jampan postinumero on 04440.
Palvelut
Jampan ostoskeskuksessa osoitteessa Oksapolku 1 toimi K-Market, R-kioski, Ottopiste-automaatti, kaupungin nuorisotila, neuvola, Järvenpään seurakunnan Jampan seurakuntakoti ja kierrätyspiste. K-Marketissa oli myös postin palvelupiste. Ostoskeskus tuhoutui tulipalossa 25. maaliskuuta 2022. Sivuapteekki sijaitsee palaneen ostoskeskuksen lähellä Wärtsilänkadun toisella puolella. Apteekin vieressä, samassa rakennuksessa, on myös Club 70 niminen baari ja pizzeria. Ostoskeskuksen vieressä oli myös vuoteen 2019 asti Jampan sosiaali- ja terveystoimen aluetoimisto, jossa oli mm. kunnan hammashoitola ja äitiysneuvola. Rautatieaseman vieressä sijaitsee K-Market-lähikauppa ja vuonna 2009 avattu ravintola Roze. Palveluita koko Järvenpään lapsiperheille tarjoaa Naavatiellä sijaitseva perhetalo Joutsikki. Palaneen ostoskeskuksen tilalle tuli vuoden 2022 loppupuolella puurakenteisista moduuleista rakennettu Alepa palvelemaan Jampan asukkaita.
Koulutus
Jampassa sijaitsevat Järvenpään kaupungin Saunakallion (luokat 1-6) ja Koivusaaren koulut (luokat 7-9).
Yritykset
Jampassa toimivia suuryrityksiä ovat mm. Ruukkiin kuuluva Asva, Rocla sekä Metso paper. Jampassa on myös parturi ja ravintoloita.
Liikenne
Saunakallion rautatieasema on Jampassa ja sille liikennöidään puolen tunnin vuorovälillä lähiliikenteen R-junilla. Aseman pohjoispuolelta kääntyy teollisuusraide koilliseen Wärtsilän alueelle. Jampasta on säännöllinen linja-autoliikenne Järvenpään keskustaan. Osa vuoroista jatkaa edelleen Tuusulan Hyrylään ja Helsinki-Vantaan lentoasemalle.
Jampan valtaväylät ovat itä-länsisuuntaiset Jäppilänkatu ja Vähänummentie sekä etelä-pohjoissuuntaiset Wärtsilänkatu ja Pietolankatu. Jäppilänkatu ja Wärtsilänkatu risteävät aseman kohdalla.
Liikunta ja urheilu
Jampan keskustassa on valaistu Jampan kuntorata (850 m) jolla on talvisin hiihtolatu. Yhdyslatua pitkin pääsee hiihtämään Järvenpään jäähallille, Paavonpolun valaistulle kuntoradalle tai edelleen Terholan valaistulle kuntoradalle saakka. Kuntorataa käyttävät myöskin ennen mainitut Saunakallion ja Koivusaaren koulut liikuntatunneillaan.
Koivusaaren koulun viereissä on Koivusaaren urheilupuisto, jonka kentällä (Jampan talvijalkapallokenttä, 60 m × 100 m) pelataan säännöllisesti Järvenpään Palloseuran JäPS:n jalkapallo-otteluita. Kentän pohjoispuolelle valmistui 2000-luvun alussa Fortum-halli jalkapalloilijoille. Saunakallion kentällä (75 m × 85 m) pelataan kesäisin pesäpallo-otteluita. Talvisin kenttä on jäädytetty luistinradaksi.
Jukka Tyrkkö
Jukka Pellervo Tyrkkö (vuoteen 1927 Nieminen; 2. huhtikuuta 1912 Ylöjärvi – 16. lokakuuta 1979) oli suomalainen toimittaja ja sotakirjailija. Hän alkoi vuonna 1933 vain 21-vuotiaana julkaista Ylöjärven ensimmäistä sanomalehteä nimeltä Ylöjärvi. Lehti ilmestyy edelleenkin Ylöjärven Uutiset -nimellä. Uransa alkuvaiheessa Tyrkkö oli toimittajana myös Aamulehdessä ja IKL:n Työn suunta -lehdessä.
IKL- ja Sinimustat -järjestöjen aktiivi Tyrkkö osallistui sotaan suomalaisessa SS-vapaaehtoispataljoonassa pataljoonan sotakirjeenvaihtajana ja propagandistina. Kirjoituksissaan Tyrkkö pyrki rakentamaan yhteyttä jääkäriliikkeen ja SS-pataljoonan välille. Tyrkön esimerkiksi Aamulehteen ja Rintamamies-, Suomi-Saksa-, Hakkapeliitta- ja Ajan Suunta-lehtiin laatimien artikkelien sisältö on avoimen anti-bolševistista ja kansallissosialistista. Reportaasien ja artikkelien sisällössä rakennettiin kuvaa tulevasta Suur-Suomesta ja Suomen keskeisestä asemasta Saksan johtamassa uudessa Euroopassa. Kokemuksistaan sodassa Tyrkkö kirjoitti myöhemmin kirjan Suomalaisia suursodassa. Hän oli myös 1943–1944 SS-Aseveljet ry:n sihteeri.
Jukka Tyrkkö oli naimisissa toimittaja Marjatta Tyrkön (o.s. Tulenheimo) kanssa. Heidän tyttärensä on toimittaja ja kirjailija Maarit Tyrkkö. Jukka Tyrkön veli oli kirjailija Martti Tyrkkö ja sisko oopperalaulaja Marja Tyrkkö.
Antti Mäkinen (muusikko)
Antti Mäkinen (s. 16. huhtikuuta 1975) on suomalainen muusikko. Hän on soittanut rumpuja useissa yhtyeissä. Mäkinen on kouluttautunut lyömäsoittajaksi ja opettanut ulkomailla.
MOB-vene
thumb|250px|MOB-venettä lasketaan vesille [[M/S Boknafjord|M/S Boknafjord -aluksesta Hortenissa Norjassa keväällä 2007.]]
MOB-vene (man over board eli mies yli laidan) on nopea pelastusvene, jota käytetään mies yli laidan -tilanteessa. SOLAS-yleissopimuksen (Safety Of Life At Sea) mukaan MOB-vene on kyettävä laskemaan nopeasti aluksen liikkuessa viiden solmun nopeudella. MOB-veneen miehistön on laivan sijainnista maailmalla riippuen yleisesti käytettävä joko pelastautumispukua tai AES-pukua (Antiexposure Suit). Miehistön tulee käyttää aina myös pelastusliivejä. Esimerkiksi merentutkimusalus Arandalla MOB-veneen miehittävät vahtiperämies, vahtimies sekä stopparimestari.
The 7th Date of Hell
'''The 7th Date of Hell. Live at Hammersmith Odeon''' on englantilaisen äärimetalliyhtye Venomin live-VHS vuodelta 1984. Kappaleet kuvattiin Hammersmith Odeonilla Lontoossa.
Viveka Eriksson
thumb|right|Eriksson Helsingissä vuonna 2008 Viveka Eriksson (s. 18. elokuuta 1956) on ahvenanmaalainen poliitikko. Hän toimi Ahvenanmaan maakuntahallituksen maaneuvoksena vuosina 2007–2011.
Eriksson on Ahvenanmaan liberaalien puheenjohtaja vuodesta 2003 alkaen. Hän on ollut maakuntapäivien jäsen vuosina 1995–2007, joista vuosina 2001–2005 hän oli maakuntapäivien puheenjohtaja. Eriksson kannattaa Ahvenanmaalle omaa edustajaa Euroopan parlamenttiin.
Hänen puolisonsa on Olof Erland.
Metsäaro (Raisio)
Alueen postinumero on 21260.
Levytskyi
Levytskyi, Levytska on ukrainalainen sukunimi, joka on seuraavilla henkilöillä:
Mercury Falling (kappale)
Mercury Falling on suomalaisen goottimetalli -yhtye Poisonblackin kolmas single. Se julkaistiin 7. maaliskuuta 2011 levymerkillä Hype Records.
Björnström
Björnström voi tarkoittaa:
Jernström
Jernström tai Järnström on muun muassa seuraavien suomalaisten henkilöiden sukunimi:
Run (Snow Patrolin kappale)
Run on skotlantilaisen rockyhtye Snow Patrolin kappale, joka julkaistiin toisena singlenä yhtyeen kolmannelta studioalbumilta Final Straw 26. tammikuuta 2004.
Kappaletta ovat versioineet muun muassa Tre Lux, Three Graces ja Damian McGinty. Kenties tunnetuimman coverin on levyttänyt Leona Lewis, joka julkaisi kappaleen singlenä 30. marraskuuta 2008.
Leona Lewisin versio
Leona Lewis esitti lokakuussa 2007 BBC Radio 1:n ohjelmassa "Live Lounge" coverin Snow Patrolin kappaleesta Run. Lewisin cover kappaleesta oli heti menestys, joten Lewis julkaisi sen singlenä marraskuussa 2008 debyyttialbuminsa Spiritin deluxe-versiolta. Run on yksi Lewisin tunnetuimmista kappaleista.
Vastaanotto
Music Radar kehui Lewisin coveria sanoen "Leona Lewis koskettaa sydämiä". Newsround ylisti kappaletta kolmentoiden, että "suuri gospelkuoro ja orkesteri sopivat hyvin Leonan voimakkaaseen ääneen - ja muistuttaa kuuntelijoita, miksi kappale sai heidät itkemään, kun he kuulivat sen ensikertaa "Live Loungessa" viime vuonna. The Sentinel-lehden mielestä Lewisin single on monta kertaa parempi kuin Snow Patrolin alkuperäinen versio. "Se on voimakas, koskettava ja kuoro sen taustalla vie sen toiselle tasolle.
Listasijoitukset
Kappale ylsi Irlannin singlelistan kärkeen sen julkaisuviikolla. Se pysyi Irlannissa ensimmäisenä yhteensä neljä viikkoa. Joulukuussa 2008 single sijoittui Iso-Britanniassa ensimmäiseksi ollen Lewisin kolmas listaykkönen. Runista tuli nopeiten myynyt lataussingle Iso-Britanniassa myytyään 69 244 kopiota vain kahdessa päivässä. Kappale piti ennätystä hallussa vuoden 2009 joulukuuhun asti.
Run sijoittui ensimmäiseksi Irlannin ja Iso-Britannian lisäksi Itävallassa. Saksassa kappale oli parhaimmillaan kolmannella sijalla, maaliskuussa 2011. Suomen virallisella listalla Run oli parhaimmillaan seitsemäntenä.
Elämä on helvettiä
Elämä on helvettiä (engl. Life in Hell) on Simpsonien luojan Matt Groeningin vuonna 1977 aloittama sarjakuva, jossa seikkailee ihmisen kaltaisia kaneja ja homoseksuaalinen pariskunta. Piirrokset eivät käsittele ainoastaan hauskanpitoa ja naureskelua, vaan myös ulkopuolisuutta, itseinhoa ja väistämättömän tuhon pelkoa. Sarjakuvan hahmot yleensä näkyvät taustalla tai puhumattomina hahmoina Matt Groeningin sarjoissa (esim. Bongo on lemmikkipuodin mikroaaltouunissa Futuraman jaksossa "Joulutarina".)
Soikkomustikka
Soikkomustikka (Vaccinium ovalifolium) on kanervakasvien (Ericaceae) heimoon, puolukoiden (Vaccinium) sukuun kuuluva kasvilaji. Se on kausivihanta ja haarovavartinen varpu, joka kasvaa tavallisimmin mättäinä, mutta joskus harvoin laajoina kasvustoina. Soikkomustikan hedelmät ovat sinisiä, purppuranmustaan vivahtavia ja noin 0,8–1 cm halkaisijaltaan olevia pyöreitä pohjusmarjoja.
Soikkomustikka kasvaa kosteissa tai melko kosteissa havumetsissä, havumetsien reunoilla, metsäteiden varsilla, hakkuuaukeilla sekä turvepohjaisilla rinteillä merenpinnan tasosta aina 2100 metrin korkeuteen asti. Lajia tavataan luonnossa Pohjois-Amerikan ja Itä-Aasian pohjoisosissa. Pohjois-Amerikassa lajia tavataan itä–länsisuunnassa läpi koko mantereen Alaskasta Newfoundlandiin. Levinneisyysalueen eteläraja kulkee Oregonin, Idahon, Etelä-Dakotan ja Michiganin osavaltioiden sekä Nova Scotian kautta. Itä-Aasiassa lajia tavataan Venäjän Kaukoidässä sekä Japanissa.
Soikkomustikkaa on kerätty luonnosta sekä ravinnoksi että lääkekasvina. Tavallisimmin sitä ovat keränneet luonnosta Pohjois-Amerikan alkuperäiskansat, ja marjoja on toisinaan myyty paikallisilla toreilla. Soikkomustikan marjoissa on runsaasti C-vitamiinia. Soikkomustikka ei kuitenkaan ole niin suosittu marja kuin muut mustikkalajit, sillä sen marjojen koostumus on rakeinen ja marjat ovat herkkiä pilaantumaan helposti.
Terässiipi
Terässiipi on suomalainen polkupyörämerkki, jota valmisti Teräs Oy 1930-luvulta vuoteen 1980 saakka Sulvalla Vaasan lähistöllä. Teräs Oy:n luopuessa valmistuksesta sitä jatkoi Pohjanpyörä Oy vuoteen 1986, jolloin yhtiön valmistus ajettiin alas. Seuraavana vuonna toimintaa jatkoi Hangossa Helkaman tytäryhtiö Tähtipyörä Oy, samalla pyörän merkki muuttui Tähtipyöräksi. Terässiipi oli Suomen kolmanneksi suurin polkupyörämerkki Tunturin ja Helkaman jälkeen. Merkin brändi oli 1982 "Turvallinen Terässiipi", joka on merkitty sen logoon.
Terässiipi-polkupyörät palasivat markkinoille vuonna 2021.
Mallisto
Vuonna 1982 Terässiivestä valmistettiin seuraavia malleja:
Daffy Terävä
thumb|Daffy Terävä esiintymässä vuonna 2007. Asko ”Daffy” Terävä (s. 1969 Helsinki) on tamperelainen kitaristi. Hän on vaikuttanut muun muassa yhtyeissä Yö (2000–2016), Nuket (1988–1992), Hangover, Kohu-63 ja Colme cowboyta. Hän on soittanut myös muun muassa Pate Mustajärven, Michael Monroen, Pelle Miljoonan ja Harri Marstion taustayhtyeissä. Terävän ja basisti Jay Lewisin tultua erotetuksi Yöstä loppuvuodesta 2016 he perustivat yhdessä uuden yhtyeen nimeltä Jay Lewis Gang. Terävä on säveltänyt kappaleita muun muassa Colme cowboyta ja Nuket -yhtyeille.
Terävän puoliso on laulaja Päivi Lepistö. Heillä on kaksi lasta.
Rhea Ripley
Uran alku (2013-2017)
Bennett aloitti painiuraansa Riot City Wrestling-organisaatiossa 2013 Hän vietti usean vuoden organisaatiossa ja voitti sen aikana kahdesti RCW Women's Champion-mestaruuden. Myöhemmin Bennett osallistui useaan New Horizon Pro Wrestling-tapahtumaan, mutta ei onnistunut saavuttamaan sen suurempia voittoja. Viimeisen RCW-ottelunsa Bennett paini huhtikuussa 2017 RCW Strength-tapahtumassa, jossa hän puolusti voitokkaasti naisten mestaruutta Kellyannea vastaan.
Mae Young Classic ja NXT UK
Vuonna 2017 Bennett teki WWE:n kanssa sopimuksen ja ilmoitettiin, että hän kilpailee Mae Young Classic-tapahtumassa uudella nimellä Rhea Ripley. Hän voitti Miranda Salinasin ensimmäisellä kierroksella, mutta hävisi Dakota Kaille toisella kierroksella. Ripley osallistui seuraavana vuonna uudestaan Mae Young Classic-tapahtumaan uudella aggressiivisella ja epäkunnioittavalla asenteella. Hän voittikin kolme ensimmästä ottelua, mutta hävisi välierissä Io Shiraille.
Pian Mae Young Classic 2018 jälkeen Ripleystä tuli osa uutta NXT UK brandiä. Ohjelman alkuvaiheessa Ripley osallistui kahdeksan naisen väliseen turnaukseen NXT UK Women's Champion-mestaruudesta. Hän voitti finaalissa Toni Stormin ja Ripleystä tuli ensimmäinen naisten mestari. Lisäksi hänestä tuli myös ensimmäinen australialainen nainen, joka on voittanut WWE:n mestaruuden. 12. tammikuuta Ripley hävisi ensimmäisen ottelunsa ja samalla menetti mestaruuden 139 päivän jälkeen Toni Stormille NXT UK TakeOver: Blackpool-tapahtumassa. Ripley osallistui tammikuun lopussa Royal Rumble-tapahtumaan ja onnistui eliminoimaan 3 ennen kuin Bayley pudotti hänet. Ripley paini viimeisen NXT UK-ottelunsa lokakuussa 2019 voittaen Nina Samuelsin.
NXT
thumb|250px| Ripley NXT:ssä 2019 Ripley siirtyi syksyllä 2019 NXT brändiin USA:ssa, jossa hän aloitti vihanpidon NXT:n naisten mestaria Shayna Baszler vastaan. Ripley osallistui WWE:n Survivor Series-tapahtumaan NXT:n joukkueessa Rawin ja Smackdown joukkueita vastaan ja voittivat ottelun. Joulukuussa 2019 Ribley voitti Bazlerilta NXT Women's Championship-mestaruuden Seuraavana vuonna Ripley kävi haastamassa Royal Rumblen voittaja Charlotte Flairiä Wrestlemania 36 otteluun NXT:n mestaruudesta. Flair hyväksyi haasteen myöhemmin hyökkäämällä Ripleyn kimppuun NXT TakeOver: Portland-tapahtumassa, jossa ripley oli juuri puolustanut mestaruuttaan [[Bianca Belair)ia vastaan. Ripley hävisi mestaruutensa Flairille Wrestlemania 36:ssa, jonka jälkeen piti hieman taukoa. Kesäkuussa järjestetyssä NXT TakeOver: In Your House- tapahtumassa Ripleyllä oli uusintaottelu Flairia ja Io Shiraita vastaan. Ottelun voitti Io Shirai. Tammikuussa 2021 Ripleyn viimeisessä ottelussa NXT-brändissä, hän kohtasi Raquel Gonzálezin Last Woman Standing-ottelussa, jonka hän hävisi. Vielä 2021 hän osallistui Royal Rumbleen ennen siirtymistä Raw-brändiin. Ripley ehti eliminoida 7 ottelijaa ennen kuin Bianca Belair eliminoi hänet viimeisenä.
RAW (2021–2022)
Ripley siirtyi WWE: pääsarjaan Raw:in maaliskuussa 2021 ja haastoi heti Raw Women's Championship-mestaria Asukaa mestaruusotteluun Wrestlemania 37:ssa. Asuka hyväksyi haasteen ja ottelu pidettiin 11.4 Wrestlemaniassa. Ripley voitti ottelun ja hänestä tuli WWE Raw Women's Championship-mestari. Wrestlemania3 37 jälkeisessä Raw:ssa Ripley puolusti heti mestaruutta uusintaottelussa Asukaa vastaan, mutta Charlotte Flair keskeytti ottelun hyökkäämällä molempien kimppuun. Lopulta uusintaottelu käytiin WrestleMania Backlash:ssä, johon myös Flair oli kiinnitetty mukaan. Ripley onnistui säilyttämään mestaruutensa. Lopulta Ripley hävisi mestaruutensa Flairille Money in the Bank-tapahtumassa hallittuaan 98 päivää. Syksyllä 2021 Ripley liittoutui Nikki A. S. H.:n kanssa ja voittivat 20.syyskuuta Raw:ssa WWE Women's Tag Team Championship Natalyalta ja Taminalta. He menettivät mestaruuden 63 päivän jälkeen Carmellalle ja Queen Zelinalle.
The Judgment Day (2022–)
Ripley liittyi Edgen johtamaan The Judgment Day-ryhmään Wrestlemania Backlash 2022:ssa ja sekaantui samalla A.J Stylesin ja Edgen otteluun. Ryhmään kuuluu myös Damien Priest ja hieman myöhemmin mukaan liittyi myös Finn Bálor, jolloin Edge potkaistiin pois ryhmästä. Ryhmään liittyi vielä Rey Mysterion poika Dominik Mysterio, joka alkoi kutsua Ripleytä "Mamiksi", kuten aikoinaan Eddie Guerreroa kutsuttiin "Papiksi". Ryhmällä on useita yhteenottoja Edgen, The O.C.:n ja Rey Mysterion kanssa. Ripley oli mukana vuoden 2023 Royal Rumblessa ja asteli kehään ensimmäisenä. Hän myös voitti Royal Rumblen eliminoimalla viimeisenä Liv Morganin. Tämän voiton myötä Ripleystä tuli neljäs painija (Shawn Michaelsin vuonna 1995, Chris Benoitin vuonna 2004 ja Edgen vuonna 2021 jälkeen) ja ensimmäinen nainen, joka voitti Royal Rumblen ensimmäisenä osallistujana. Lisäksi hänelle kirjattiin myös pisimpään kehässä olleen aika (1 tunti ja 68 sekuntia). Liv Morganille kirjattiin sekunti vähemmän samasta ottelusta. Seuraavassa Rawissa Ripley ilmoitti haastavansa hallitsen Smackdown mestarin Charlotte Flairin Wrestlemania 39:ssä. Ripley voitti Flairin jahänestä tuli ensimmäistä kertaa SmackDown Women's Championship-mestari. Ripley on ensimmäinen ja nuorin(26-vuotias), joka on pitänyt hallussaan viittä eri naisten mestaruutta hallussaan WWE:n aikana.
Arne Johansen
Arne Leif Johansen (3. huhtikuuta 1927 Oslo – 25. lokakuuta 2013 Ørland) oli norjalainen pikaluistelija ja olympiamitalisti.
Johansen saavutti 500 metrillä olympiapronssia Oslossa 1952. Hän jakoi pronssin samalla ajalla kanadalaisen Gordon Audleyn kanssa.
Johansen kuoli 86 vuoden ikäisenä Ørlandissa 25. lokakuuta 2013.
F & M
F & M on superyhtye Lindemannin toinen studioalbumi, joka julkaistiin 22. marraskuuta 2019. Lindemann-yhtyeen keulahahmot ovat Peter Tägtgren ja Till Lindemann. Ensimmäinen single albumilta, ”Steh auf”, julkaistiin 13. marraskuuta 2019. Toisin kuin debyyttialbumissa Skills in Pillsissä, vokalisti Till Lindemann laulaa albumin kokonaan saksaksi.
Ukrainan presidentinvaalit 2004
Ukrainassa järjestettiin 31. lokakuuta 2004 presidentinvaalien ensimmäinen kierros, missä istuva presidentti, Leonid Kutšma, ei enää ollut ehdokkaana. Vaalien ensimmäisellä kierroksella kumpikaan pääehdokkaista, ei länsimielinen Viktor Juštšenko eikä Venäjän näkyvästi tukema Viktor Janukovytš onnistunut keräämään yli puolta annetuista ääneistä. Vaalien toinen kierros kahden ensimmäisellä kierroksella eniten ääniä saaneen ehdokkaan välillä käytiin 21. marraskuuta 2004. Janukovytš julistettiin ensin voittajaksi, mutta 3. joulukuuta Ukrainan korkein oikeus mitätöi tuloksen ilmenneiden väärinkäytösten vuoksi. Vaalien toinen kierros käytiin uudelleen 26. joulukuuta 2004 ja niiden voittajaksi tuli opposition ehdokas Juštšhenko joka sai 52 prosenttia äänistä. Etyjin tarkkailijoiden mukaan uusintavaalissa oli paljon vähemmän väärinkäytöksiä kuin aikaisemmilla hkierroksilla. Juštšhenkon voittoa on kutsuttu Oranssiksi vallankumoukseksi.
Presidentinvaalien ensimmäinen kierros lokakuussa
thumb|400px|Ensimmäisen kierroksen voittaneiden ehdokkaiden kannatuksen jakauma hallintoalueittain.
Ensimmäisellä kierroksella vaalitulos oli seuraava:
Presidentinvaalien ensimmäisellä kierroksella annettiin noin 1 500 000 poissa olevien ääntä. Äänestysalueeltaan poissa olevien äänillä voidaan yrittää äänestää useampaan kertaan. Ukrainan presidentti Kutšma kieltäytyi vahvistamasta Ukrainan parlamentin hyväksymää lakia poissa olevien äänien mitätöimisestä presidentinvaalien toisella kierroksella.
Presidentinvaalien toinen kierros marraskuussa
thumb|400px|Toisen kierroksen äänijakauma hallintoalueittain Ukrainan keskusvaalilautakunnan mukaan. Opposition suurimmat epäilykset kohdistuivat Luganskin (itäisin 92,73 prosentilla) ja Donetskin (idässä, 96,20) vaalitulokseen. Presidentinvaalien toisella kierroksella Venäjän hallituksen kannattama pääministeri Viktor Janukovytš voitti länsimielisen haastajan, Viktor Juštšenkon. Vladimir F. Janukovytš sai 49,46 prosenttia äänestä (15 093 691) ja Vladimir A. Juštšenko 46,61 prosenttia (14 222 289). Kumpaakin ehdokasta vastaan äänesti 2,31 prosenttia äänestäjistä.
Lännen rahoittaman ovensuukyselyn mukaan 54 prosenttia äänestäjistä olisi kannattanut Viktor Juštšenkoa ja vain 43 prosenttia pääministeri Viktor Janukovytšia. Toisen ovensuukyselyn mukaan Juštšenko olisi johtanut Janunovitšia prosentein 49,4–45,9. Vaalitulos johti mielenosoituksiin muun muassa Ukrainan pääkaupungissa Kiovassa ja joissain Länsi-Ukrainan kaupungeissa, kuten Lvivissa.
Venäjä kannattaa
Heti vaalituloksen selkiinnyttyä maanantaina 22. marraskuuta 2004 Venäjän presidentti Vladimir Putin soitti pääministeri Viktor Janukovytšille onnitellen tätä vaalivoitosta. Putinin lehdistösihteeri Aleksei Gromovin mukaan puhelinkeskustelussa korostettiin sitä, että vaalikamppailu oli kiihkeä, mutta avoin sekä reilu ja että vaalitulos oli vakuuttava. 23. marraskuuta 2004 Putin kuitenkin ilmoitti, ettei Venäjä tunnusta vaalitulosta, koska sitä ei ole vielä Ukrainassa virallisesti vahvistettu ja suositteli samaa muillekin.
Venäjän duuma äänesti 24. marraskuuta 2004 Ukrainan keskusvaalilautakunnan julistamasta vaalituloksesta ja hyväksyi julkilausuman äänin 423–0, kuuden edustajan pidättäytyessä, että se hyväksyy Ukrainan presidentinvaalien tuloksen.
24. marraskuuta 2004 Juštšenkon kampanjatoimisto väitti Venäjän lähettäneen erikoisjoukkoja Kiovaan, ja ne olisivat laskeutuneet Borispolin kansainväliselle lentokentälle. Sekä Venäjän sisäministeriö että Ukrainan puolustusministeriö kiistivät, että maassa olisi venäläisjoukkoja. 25. marraskuuta 2004 Venäjän puolustusministeri Sergei Ivanov lehdistötilaisuudessa kiisti, että GRU:n erikoisjoukkoja olisi Irakissa, Georgiassa tai Ukrainassa ja väitti huhujen tarkoituksena olevan vahingoittaa maiden välisiä ystävällisiä suhteita.
EU, Etyj ja Yhdysvallat ja jotkin kaupungit kritisoivat vaalia
EU:n, Etyjin ja Yhdysvaltain mielestä vaalit olivat epädemokraattiset ääntenlaskennan ja vaaliluettelon puutteellisuuksien vuoksi. Juštšenko oli saanut yllättävän paljon ääniä itäisestä Ukrainasta. Pääkaupunki Kiova ja Länsi-Ukrainan henkinen keskus Lviv kieltäytyivät hyväksymästä vaalitulosta. Myös Ivano-Frankovsk piti opposition edustajaa vaalien voittajana.
Euroopan unionin silloisen puheenjohtajamaan Hollannin pääministeri Jan Peter Balkenenden kertoi, että Ukrainan vaalit otetaan esille 25. marraskuuta 2004 alkavassa EUn ja Venäjän välisessä huippukokouksessa. EUn hyväksymän linjan mukaisesti kutsui Suomen ulkoasiainministeriö 23. marraskuuta 2004 Ukrainan Suomen suurlähettilään Oleksandr Maidannykin alivaltiosihteeri Jaakko Laajavan kuultavaksi koskien EU:n kantoja Ukrainan presidentinvaaliasiassa.
24. marraskuuta 2004 ilmoitti EU-puheenjohtajamaan Hollannin suurlähettiläs Kiovassa, että erikoislähettiläs Niek Biegman tuo kirjeen Ukrainan valtiojohdolle EU:lta. EUn korkea-arvoinen ulkopoliittinen edustaja, Javier Solana, ilmoitti, ettei EU hyväksy vaalia, minkä tulos on petollinen. Naton pääsihteeri, hollantilainen Jaap de Hoop Scheffer, ilmoitti, että vaalitulos tulee tarkastaa.
Yhdysvaltain ulkoasiainministeri Colin Powell totesi 24. marraskuuta 2004, etteivät Yhdysvallat hyväksy Ukrainan vaalitulosta, minkä oppositio väittää olevan väärennetty ja haastoi entisen neuvostoblokin viranomaiset päättämään, ovatko he demokratian puolella vai eivät. Ellei Ukrainan hallitus toimisi välittömästi ja vastuullisesti, olisi siitä seurauksia Ukrainan toiveille osallistua euroatlanttiseen integraatioon ja henkilöille, jotka ovat vastuullisia petoksen harjoittamisesta. Powell ei täsmentänyt tämän tarkemmin, mitä Yhdysvallat aikoi, mutta lausunnon voidaan arvella tarkoittaneen Ukrainan mahdollista jäsenyyttä Natossa sekä viisumien myöntämättä jättämistä henkilöille, joiden voidaan katsoa ryhtyneen vaalipetokseen.
25. marraskuuta 2004 EU:n ja Venäjän välisessä huippukokouksessa todettiin, että Ukrainan tulisi ratkaista vaaleihin liittyvä ongelma. EU edellytti toimia Ukrainan hallitukselta, kun taas Venäjän presidentti Putinin mielestä asia pitäisi antaa Ukrainan oikeusistuimen ratkaistavaksi. Oppositio haastoi vaalilautakunnan oikeuteen väärinkäytöksistä.
25. marraskuuta 2004 ilmoitti Ukrainan apulaistalousministeri Oleh Hayduk, 39, eroavansa hallituksesta vastalauseeksi Ukrainan presidentinvaalien petolliselle ääntenlaskennalle. Hayduk oli toiminut ministerinä 21. huhtikuuta 2004 alkaen. Ukrainan korkein oikeus kielsi Ukrainan keskusvaalilautakuntaa vahvistamasta presidenttiä ennen kuin vaaleja koskevat valitukset olisi käsitelty. Käsittely aloitettiin 29. marraskuuta 2004 kello 11. Ratkaisuksi Ukrainan presidenttiongelmaan tarjosi Ukrainan kommunistisen puolueen johtaja Petro Simonenko presidentin viran lakkauttamista, jotta kilpailevilta klaaneilta menisivät presidentin tehtävään liittyvät motiivit.
Tapaninpäivän vaaleihin, missä uusittiin presidentinvaalien toinen kierros, Etyj lähetti 1 142 vaalitarkkailijaa, mikä on Etyjin historian suurin. Kaiken kaikkiaan akkreditoivia vaalitarkkailijoita oli yli 5 000. Suomesta vaalitarkkailijoita oli 10 ja Ruotsista 24.
Ukrainan kansallisen pelastuksen komitea
Ukrainan kansallisen pelastuksen komitea Naša Ukraina -ryhmittymän johtaja Juštšenkon johdolla julisti poliittisen yleislakon aamupäivälle 25. marraskuuta 2004. Kansallisen pelastuksen komitea muodosti itselleen toimeenpanevan komitean, minkä puheenjohtajaksi tuli Ukrainan parlamentin varapuhemies Aleksandr Ziženko. Kansallisen pelastuksen komitean toimeenpanevaan komiteaan valittiin muuta 15 henkilöä.
Yleislakkoa varten perustettiin kansallinen lakkokomitea, minkä johtajaksi tuli Ukrainan yrittäjien ja teollisuusmiesten puolueen johtaja Anatolij Kinah. Komitean tarkoituksena oli koordinoida yleislakko laillisessa järjestyksessä vakauden säilyttämiseksi Ukrainassa. Yleislakkokomitea kokoontui ammattiliittojen talolle.
Thserkasskij Avtobus -tehdas ja sen tytäryhtiö Avtobusnoi salon Bogdan pysäyttivät osan tuotannostaan. Myös kahvia ja teetä jalostava Monomah -yhtiö Kiovan alueella meni lakkoon. Rivnin konditoriatehdas ja Kiovan alueelta Ekotehnika menivät lakkoon samoin kuin lvivilainen olutpanimo sekä Kiovan Karl Marxille nimetty konditoriatehdas. Aikaisemmin lakosta ilmoitti vakuutusyhtiö Kiev-Energo-Polis ja Vinnitsabythim sekä Volynskin silkkikombinaatti.
Ukrainan hallitus ja oikeuslaitos
29. marraskuuta 2004 kello 11 aloitti Ukrainan korkein oikeus presidentinvaalin toisen kierroksen väärinkäytösten tutkimisen. Ukrainan parlamentti on ottanut kantaa presidentinvaalien toisen kierroksen tuloksiin todeten, ettei vaaleissa toteutunut kansan tahto. Juštšenko on vaatinut presidentinvaalien toisen kierroksen järjestämistä uudelleen 12. joulukuuta 2004. Koillis-Ukrainassa taas on vaadittu kansanäänestyksen järjestämistä 5. joulukuuta 2004 siitä, muodostetaanko kaakkoisista alueista ja Krimin autonomisesta tasavallasta Kaakkois-Ukrainan autonominen tasavalta. Juštšenko pitää kansanäänestyshankkeita Ukrainan rikoslain 110. luvun vastaisina ja vaatii joitain aluejohtajia rikosoikeudelliseen vastuuseen. Puolan parlamentin, Sejmin, puhemies on saapunut Kiovaan keskustelemaan tilanteesta presidentti Kutshman, Ukrainan parlamentin puhemies Litvinin, pääministeri Janukovytšin sekä oppositiojohtaja Juštšenkon kanssa.
3. joulukuuta 2004 Ukrainan korkein oikeus päätti seitsentuntisen kokouksen jälkeen julistaa Ukrainan keskusvaalilautakunnan päätöksen, minkä mukaan Janukovytš presidentinvaalit, mitättömäksi. Presidentinvaalien toinen kierros olisi järjestettävä uudelleen ehdokkaiden välillä 5. joulukuuta 2004 ja 26. joulukuuta 2004 välisenä aikana. Keskusvaalilautakunta päätti järjestää vaalit 26. joulukuuta 2004.
Presidentinvaalien toisen kierroksen uusinta joulukuussa
Presidentinvaalien toisen kierroksen uusintaan oli ilmoittauduttava 15. joulukuuta 2004 mennessä. Janukovytšin ehdokkuus ei ollut aikaisemmin varma, koska Janukovytš tarjoutui luopumaan ehdokkuudestaan, mikäli Juštšenkokin tekisi niin. Mikäli Janukovytš ei olisi ilmoittautunut ehdokkaaksi, olisi vaalit käyty Juštšenkon ja presidentinvaalien ensimmäisellä kierroksella kolmanneksi tulleen ehdokkaan, Ukrainan Sosialistipuoluetta edustavan Oleksandr O. Morozin kesken, joka sai ensimmäisellä kierroksella 6 prosenttia äänistä.
Kutšman tarkoituksena oli ehdotuksellaan käydä kokonaan uudelleen presidentinvaalit, mutta Juštšenkoa tukevat ryhmä ei kannattanut sitä, vaan piti kiinni korkeimman oikeuden päätöksestä presidentinvaalien toisen kierroksen uusimisesta. Tätä varten piti säätää vaalilaki, minkä ehtona Janukovytšin kannattajat pitivät perustuslain muutosta parlamentaarisempaan suuntaan muun muassa hallitusta muodostettaessa siten, että presidentti saa suoraan valita enää vain ulkoasiainministerin ja puolustusministerin ja että pääministerin asemaa vahvistetaan.
Vaalilaki säädettiin, jotta presidentinvaalin toisen kierroksen uusinta voidaan järjestää korkeimman oikeuden edellyttämällä tavalla, mutta toisaalta presidentin virka ei ole enää sama kuin mistä toisella kierroksella kilpailtiin, koska perustuslaki on muuttunut. Tämä tasapainottaa vallankäyttöä ja toisaalta saanee vaatimuksen autonomisten tasavaltojen määrän lisäämisestä ja muodostettujen autonomisten tasavaltojen yhdistämisestä Kaakkois-Ukrainan autonomiseksi tasavallaksi hiljenemään. Lainmuutokset säädettiin 8. joulukuuta 2004.
Vaalien toinen kierros käytiin 26. joulukuuta 2004 ja niiden voittajaksi tuli opposition ehdokas Juštšhenko saaden yli 52 prosenttia äänistä. Etyjin tarkkailijaryhmän päällikkö Bruce George totesi seuraavana päivänä, että vaalien uusintakierros oli jo lähellä Etyjin normien täyttymistä. Venäjää ei länsimaisten tarkkailijoiden suorittama vaalitarkkailu tyydyttänyt, vaan Venäjän ulkoasiainministeriön edustaja antoi kaksi päivää vaalien jälkeen lausunnon koskien Etyjin vaalitarkkailua, missä se piti Ukrainan presidentinvaalien toisen kierroksen uusinta kyseenalaisena.
Lausunnossa kiinnitettiin huomiota Etyjin tekemiin havaintoihin, mutta tehtiin vaalien riittävästä standardinmukaisuudesta toisenalaiset johtopäätökset. Venäjän ulkoministeriön edustaja huomautti, että tulkinnat Etyjin ja Venäjän välillä eroavat myös Uzbekistanin vaaleista, missä vaalit olivat Venäjän mukaan riittävän demokraattiset ja läpinäkyvät, mitä ne taas Etyjin mielestä eivät olleet.
Presidentinvaalien seurauksia
Presidentinvaalien jälkeen Ukrainan liikenneministeri löytyi päivä presidentinvaalien jälkeen saunastaan ammuttuna. Yhden näkemyksen mukaan kysymyksessä oli itsemurha. Tapauksen arveltiin liittyvän siihen, että liikenneministeri vastaa Ukrainassa niin rautatie- kuin jokiliikenteestäkin ja kykenee asettamaan tariffeja suurteollisuudelle. Asian arveltiin liittyvän siihen, että Jushenkon esikunta voi hänen presidentiksi tultuaan järjestää tutkinnan.
Ukrainan pääministeriksi nimittiin Julija Tymošenko, joka peruutti valtiovierailunsa Moskovaan. Moskovan yleinen syyttäjä piti edelleen voimassa kansainvälisen etsintäkuulutuksen myös kaasuprinsessana aikaisemmin tunnetuksi tulleesta Tymošenkosta, jota hän epäili venäläisen virkamiehen lahjonnasta yksityistämisen yhteydessä.
Oranssilinjauksen mukaisesti Ukraina alkoi pyrkiä Naton ja EU:n jäseneksi.
Vaalitarkkailun erimielisyyksien takia Venäjän ja Etyjin suhteet huononivat pitkäksi aikaa.
Pelennorin kentät
Pelennorin kenttien taistelu, Kolmannen ajan suurin taistelu käytiin näillä tasangoilla ja Minas Tirithissä, kun Sauronin örkit ja pahat ihmiset tuhosivat Rammas Echorin muurit ja hyökkäsivät kaupunkiin.
Näillä tasangoilla Rohanin kuningas Théoden kuoli ajan suurimman sodan taisteluissa. Sormuksen sodan jälkeen Rammas Echor korjattiin uudelleen.
Minas Tirith Minas Tirith Minas Tirith Minas Tirith
Kranjska Gora
thumb|Kaupungin keskustaa Kranjska Gora on taajama Gorenjskan perinteisellä alueella luoteisessa Sloveniassa. Se on Kranjska Goran kunnan keskustaajama.
Kaupungissa on 1 452 asukasta ja pinta-ala on 44,7 km2.
Milton Babbitt
Milton Byron Babbitt (10. toukokuuta 1916 Philadelphia, Pennsylvania, Yhdysvallat – 29. tammikuuta 2011 Princeton, New Jersey) oli yhdysvaltalainen säveltäjä.
Babbitt sai Pulitzer-palkintolautakunnan erikoismaininnan elämäntyöstään vuonna 1982. Hän on musiikissaan laajentanut dodekafonista ilmaisua ja tehnyt myös innovaatioita elektronisen musiikin alalla. Hänen tuotantoonsa kuuluu muun muassa jousikvartettoja.
Babbitt alkoi jo varhain soittaa viulua, klarinettia ja saksofonia. Hänen isänsä oli matemaatikko, ja myös pojan tarkoituksena oli alun perin opiskella matematiikkaa. Hän kuitenkin lähti Pennsylvanian yliopistosta New Yorkin yliopistoon, jossa hänelle opettivat musiikkia Philip James ja Marion Bauer. Juuri New Yorkissa hän kiinnostui toisen wieniläisen koulukunnan säveltäjien musiikista. Hän sai lisäksi sävellyksenopetusta Roger Sessionsilta, ensin yksityisesti, sitten Princetonin yliopistossa.
Babbitt kuului itse myöhemmin Juilliard School of Musicin opettajiin; hänen tunnetuimpia oppilaitaan oli Lera Auerbach. Hän on ollut Yhdysvaltain taide- ja kirjallisuusakatemian jäsenenä vuodesta 1965. Hänellä oli vaimonsa Sylvian (k. 2005) kanssa tytär Betty Anne. Babbitt kuoli 94-vuotiaana tammikuussa 2011.
Babbittin väitöskirjaa pidettiin aikanaan 1946 niin vaikeatajuisena, että hän sai tohtorin arvon vasta 1992, jolloin hänet jo tunnettiin sukupolvensa merkittävimpiin kuuluvana sävellyksenopettajana. Hän oli ahkera kirjoittaja, jonka tunnetuimpia artikkeleita oli High Fidelityssa 1958 julkaistu artikkeli "Who cares if you listen".
Babbittin musiikki on saanut uutta suosiota, kun esimerkiksi James Levine on johtanut hänen teoksiaan.
Twilight of the Idols (In Conspiracy with Satan)
Twilight of the Idols (lisänimellä In Conspiracy with Satan) on Gorgorothin kuudes studioalbumi, joka julkaistiin 21. heinäkuuta 2003. Toisin kuin yhtyeen alkupään tuotanto, on Twilight of the Idols tuotannollisesti selkeämpi levy, tyypillisten black metal -soundien sijaan.
Vuonna 2006 Back on Black Records julkaisi albumista vinyylipainoksen.
Harut Grigorian
Harut Grigorian (, s. 24. maaliskuuta 1989 Jerevan, Armenia SNT, Neuvostoliitto) on armenialais-belgialainen välisarjan potkunyrkkeilijä. Hän on entinen Gloryn välisarjan mestari. Grigorian on voittanut myös Benelux'n thainyrkkeilyn mestaruuden ja A1 World Combat Cupin.
Alkuvuodet
Grigorian muutti nuorena Armenian sotien vuoksi pakolaisena Belgiaan, jossa hän aloitti potkunyrkkeilyn Bulldog Gymissä moninkertaisen potkunyrkkeilyn maailmanmestarin Danielle Somersin opissa. Sittemmin Grigorian on harjoitellut Alankomaissa Hemmers Gymillä, joka oli hänen valmentajansa Somersin alkuperäinen seura.
Almeida Kanda
Almeida Kanda (myös Canda; s. 10. toukokuuta 1959 Cangola) on angolalainen roomalaiskatolinen piispa. Hänet vihittiin papiksi Uijen hiippakuntaan 6. heinäkuuta 1986 ja nimitettiin Ndalatandon hiippakunnan johtoon 23. heinäkuuta 2005. Piispaksi vihkiminen seurasi 23. lokakuuta. Pääkonsekraattorina toimi Giovanni Angelo Becciu, jota avustivat José Francisco Moreira dos Santos ja Filomeno do Nascimento Vieira Dias. Kanda asetettiin virkaansa 20. marraskuuta.
Jay Bothroyd
Jay Bothroyd (s. 7. toukokuuta 1982) on englantilainen jalkapalloilija. Hän edustaa tällä hetkellä Sheffield Wednesdayä, jossa hän on lainalla valioliigaseura Queens Park Rangersista.
Bothroyed on Arsenalin junioriakatemian kasvatti. Urallaan hän on pelannut muun muassa Coventryssa, Perugiassa, Blackburnissä, Charltonissa, Wolverhamptonissa, Stokessa ja toistaiseksi pisimmän aikaa Cardiffissa ennen siirtymistään nykyiseen seuraansa. Aikaisemmissa seuroissaan Bothroyd on pelannut Englannin valioliigaa sekä ollessaan Blackburnissa (11 ottelua) että Charltonissa (18 ottelua).
Charlien enkelit
Sarja kertoo kolmesta naisesta, jotka työskentelevät salaperäisen miljonäärin Charles Townsendin etsivätoimistossa. Charlien kasvoja ei paljasteta missään vaiheessa sarjaa. Ohjeet ja tehtävät enkeleilleen hän antaa kaiutinpuhelimen välityksellä. Enkeleiden apuna toimii John Bosley.
Enkelikolmikolla oli sarjassa neljä eri kokoonpanoa. Näyttelijä Jaclyn Smith oli niistä jokaisessa eli kaikki viisi tuotantokautta. Parhaiten muistettaneen ensimmäisen tuotantokauden (1976–1977) kokoonpano, jonka muodostivat Smithin ohella näyttelijät Kate Jackson ja Farrah Fawcett(-Majors). Smith oli tumma, Jackson olemukseltaan poikatyttömäinen ja Fawcett vaaleaverikkö. Fawcett poistui sarjasta ensimmäisen kauden jälkeen. Hänen tilalleen tuli Cheryl Ladd, joka esitti Fawcettin roolihahmon siskoa. Kokoonpano Smith, Jackson, Ladd oli pitkäikäisin (kaksi tuotantokautta: 1977–1979). Ladd jatkoi sarjassa sen loppuun asti, eli neljän kauden ajan, joten hänestä tuli Smithin jälkeen toiseksi pitkäikäisin enkeli. Jackson jätti sarjan kolmen kauden jälkeen. Jacksonin tilalle tuli yhden kauden ajaksi Shelley Hack, jonka tilalla viimeisellä kaudella nähtiin puolestaan Tanya Roberts.
Sarjan pohjalta on tehty 2000-luvulla kaksi elokuvaa, Charlien enkelit ja Charlien enkelit – kurvit suoriksi, joissa enkeleinä nähdään Drew Barrymore, Lucy Liu ja Cameron Diaz. Sekä sarjassa että elokuvassa Charlien äänenä on näyttelijä John Forsythe.
Charlien enkelit
1976–1977
1977–1979
1979–1980
1980–1981
Vartiomoottorivene 11
Vartiomoottorivene 11 (VMV 11) oli vuonna 1935 valmistunut Suomen merivartioston vartiomoottorivene.
Valmistus
pienoiskuva|left|Sarjan 8–17 yleispiirustus, 1935. Alkoholin salakuljetuksen jatkuessa Suomenlahdella Eduskunta osoitti 9. tammikuuta 1934 vartiomoottoriveneiden hankintaan 20 miljoonaa markkaa. Sisäasiainministeriö tilasi Turun Veneveistämöltä kymmenen vartiomoottorivenettä (VMV 8–17) ja niihin Ares-kaasuöljymoottorit. Kummankin pääkoneen teho oli 520 ja apukoneen 180 hevosvoimaa, tosin piirustuksissa apukoneen teho on 100 hevosvoimaa. Alus saavutti 23,5 solmun nopeuden. Aluksen pituus oli 25,6 ja leveys 4,3 metriä. Se oli puurunkoinen, ja sen aseistuksena oli 20 millimetrin pikatykki. Tilatut vartiomoottoriveneet nostivat viirinsä ensi kertaa samaan aikaan 30. kesäkuuta 1935.
Palvelus
Alus palveli sotien aikana vuosina 1939–1941 moottoritorpedovenelaivueessa ja vuosina 1942–1944 2. vartiomoottorivenelaivueessa.
Alukseen uusittiin sodan jälkeen koneet, ja vuonna 1955 se sai tutkan. 1960-luvulla aluksen kannet ja messinkiosat maalattiin harmaiksi. Alus telakoitiin Suomenlinnaan vuonna 1969 odottamaan tulevaa museointia.
Nykyisin alus on entisöitynä museoaluksena Merikeskus Vellamossa Kotkassa olevassa Merivartiomuseossa. Se lienee ainoa säilynyt alus sarjastaan.
Official Bootleg
Official Bootleg on englantilaisen äärimetalliyhtye Venomin livealbumi, joka julkaistiin Yhdysvalloissa vuonna 1985. Äänite on peräisin The 7th Date of Hell -videolta, ja kappaleluettelo on täsmälleen sama.
Liuskakääpä
Liuskakääpä (Osteina obducta, syn. Oligoporus obductus) on yksivuotinen kääpälaji, joka aiheuttaa ruskolahoa ennen kaikkea puutavaralle. Se on harvinainen, ja esiintymisalue on lähinnä Euraasian havumetsissä. Suomesta laji on löydetty vain Paraisilta kesällä 2018.
Liuskakäävän itiöemä on vaalea, joskus kellansävyinen, aluksi nahkamaisen pehmeä, mutta vanhemmiten muuttuu luumaisen kovaksi. Alapinta on valkoinen. Itiöemän liuskat pyrkivät kääntymään torvimaisiksi, ja niiden pillit ovat pieniä. Laji ei ole ruokasieni.
Holger Rotkirch
Holger Bertil Rotkirch (s. 6. maaliskuuta 1937 Helsinki) on suomalainen juristi, ulkoasiainneuvos ja suurlähettiläs.
Rotkirchin vanhemmat olivat Bertil Carl Rotkirch ja Astrid Martha Elisabeth Rotkirch. Hän valmistui oikeustieteen kandidaatiksi Helsingin yliopistosta 1960 ja suoritti Master of Laws-tutkinnon kansainvälisessä oikeudessa Harvardin yliopistossa 1965.
Rotkirch oli lakimiehenä Hannes Snellmanin asianajotoimistossa 1961 ja sitten pankkiiriliike Ane Gyllenberg Oy:n lakimiehenä 1962–1966. Hän oli sitten Yleisradiossa lainopillisena neuvonantajana 1966–1969 ja hallinto-osaston johtajana 1969–1970.
Rotkirch oli ulkoministeriön palveluksessa 1970–2002. Hän oli Suomen Strasbourgissa olevan Euroopan neuvoston pysyvän edustuston päällikkönä 1991–1994 ja ulkoministeriön oikeudellisen osaston päällikkönä 1994–2002. Hän jäi eläkkeelle 2002.
Holger Rotkirch on ollut naimisissa vuodesta 1963 kääntäjä ja toimittaja Kristina Ellen Wittingin kanssa. Heillä on neljä lasta joista yksi on Väestöliiton johtaja Anna Rotkirch.
Pathyrites
Pathyrites, egyptiläisittäin Waset , oli muinaisen Egyptin nomos eli maakunta tai hallintopiiri. Se sijaitsi Ylä-Egyptissä ja oli numeroltaan kyseisen alueen neljäs nomos.